FRA  NÆR  OG  FJERN 


MÅNEDENS  BUDSKAB 
fra  København  stav 


Fortæl  en  go'nat  historie,  far  - 


-  eller  mor!  Det  er  den  stående  replik  i 
mange  hjem  hver  aften,  og  heldigvis  er  det 
et  ønske,  der  ofte  bliver  efterkommet. 

Børn  elsker  historier,  og  de  glemmer 
aldrig  de  vidunderlige,  varme  stunder,  hvor 
de  puttede  sig  ind  til  far  og  mor  og  fik 
fortalt  eller  læst  en  historie. 

Indholdet  af  historierne  glemmer  de  vist 
heller  aldrig.  Prøv  bare  at  huske  tilbage  - 
selv  om  du  er  gammel,  så  husker  du  de 
historier,  du  hørte  som  barn. 

Min  egen  mor  fortalte  ofte  historier,  og 
det  var  om  »de  underjordiske«,  så  vi  børn 
følte  næsten,  at  håret  rejste  sig  på  vore 
hoveder,  men  vi  elskede  dem.  Og  så  sang 
min  mor.  Jeg  synes  næsten  kun,  jeg  kan 
huske,  at  det  var  sørgelige  sange  om  ulyk- 
kelig kærlighed  og  den  slags,  og  så  græd  vi 
allesammen.  Jeg  tror  ærlig  talt  ikke,  min 
mor  sang  særlig  godt,  men  for  et  barn  har 


det  ingen  betydning,  om  tonerne  er  helt 
rene.  I  sine  børn  vil  man  altid  have  beun- 
drende tilhørere,  selv  om  man  så  synger 
pivfalsk. 

Der  er  gode  historier,  og  der  er  dårlige! 
Naturligvis  skulle  vore  børn  kun  høre  de 
allerbedste.  Der  findes  en  skat  i  H.  C. 
Andersens  eventyr,  i  Brødrene  Grimms 
eventyr  samt  i  de  mere  moderne,  såsom 
Walt  Disneys.  Historierne  om  Askepot, 
Snehvide,  Bambi  osv.,  osv.,  skulle  være  en 
del  af  ethvert  barns  oplæring.  Eller  hvad 
med  »Peters  Jul«  og  »Flugten  til  Amerika«? 

De  allerbedste  historier  er  imidlertid  dem, 
som  vi  kan  fortælle  om  dem  selv,  om  os  selv 
og  måske  om  vore  forældre.  De  historier, 
som  vi  tager  af  vore  egne  minders  bog  -  de 
historier,  som  virkelig  kommer  børnene  ved, 
det  er  dem,  de  elsker  allermest.  Hvem  kan 
modstå  det  barn,  som  putter  sig  ind  til  én  og 

siger:  »Fortæl  om  dengang  I  fik  mig,  og 
hvor  glade  I  blev,  da  I  så  det  var  mig!« 

Historierne  i  »Bøgernes  Bog«  -  Bibelen  - 
egner  sig  også  fortrinligt  til  go'nat  historier. 
Hvis  man  ikke  rigtig  synes,  man  kan  fortælle 
dem  direkte  fra  Skriften,  så  findes  der  mange 
letfattelige  bøger,  som  kan  købes  i 
boghandelen. 

Kirkens  lektiehæfter  er  også  fulde  af  dej- 
lige historier,  som  passer  til  børn  i  alle  aldre. 
Nu  har  vi  sædvanligvis  ikke  disse  lektiehæf- 
ter i  vore  hjem,  men  jeg  nævner  dem  alligvel, 
for  jeg  kan  ikke  lade  være  med  at  tænke  på 
vore  trofaste  lærere,  som  søndag  efter  søn- 
dag fortæller  vore  små  børn  de  dejlige 
historier,  som  får  dem  til  lidt  efter  lidt  at  få 
fuld  forståelse  for  evangeliet.  Naturligvis  er 
det  heller  ikke  go'nat  historier,  primarylæ- 
rerne fortæller,  men  søndags-historier  er 
nok  næsten  ligeså  gode,  tror  jeg! 

Som  regel  får  tegneserier  ikke  det  bedste 
skudsmål,  men  jeg  kender  én,  som  jeg  på 
det  varmeste  kan  anbefale  til  go'nat  histo- 
rier. Det  er  Historier  fra  Mormons  Bog. 

Det  er  et  dejligt  hæfte  i  A-4  format  og  på 


godt  100  sider.  Det  fortæller  historierne  fra 
Mormons  Bog  i  tegneserieform,  så  det  egner 
sig  både  til  dem,  der  kun  kan  kigge  billeder, 
men  også  til  dem  der  kan  begynde  at  læse 
selv.  Ethvert  sidste  dages  helligt  barn  skulle 
have  mulighed  for  at  kende  dette  smukke 
og  spændende  hæfte. 

Som  slut  på  denne  »snak«  om  børn  og 
historier,  så  kan  jeg  slet  ikke  lade  være  med 
at  citere  det  gode  ordsprog:  »Væn  drengen 
til  den  vej,  han  skal  følge,  da  viger  han  ikke 
derfra,  selv  gammel«.  (Ordsp.  22:6). 

Hvor  meget  af  vor  livsvej  er  ikke  netop 
blevet  afstukket  gennem  de  gode  lege  og 
historier,  som  vi  fik  af  vore  forældre?  Og 
hvor  meget  kan  vi  præge  vore  børns  livsvej 
ved  at  fortælle  dem  en  god  go'nat  historie? 
Det  kan  kun  fremtiden  vise! 

Amt  K.  Valgren 
Andenrådgiver 

(Historier fra  Mormons  Bog  koster  kr.  1 2,00 
og  kan  købes  på  wards/grens  biblioteket, 
eev) 


FRA  GAMLE  DAGE 

Nogle  nulevende  husker  stadig  den  tid,  da 
vandet  til  nadveren  blev  velsignet  i  et  stort 
bæger,  som  så  passerede  ned  ad  rækkerne, 
hvor  alle  drak  af  det  efter  tur.  Det  syntes 
ingen  var  mærkeligt,  for  det  var  helt  almin- 
deligt, at  der  ved  en  vandpost  i  en  landsby 
hang  et  krus  tilfælles  afbenyttelse,  ligesom 
der  i  togvogne  var  et  fælles  krus.  Større 
kundskab  om,  hvorledes  sygdomme  spre- 
des, satte  en  stopper  for  denne  praksis.  I 
begyndelsen  af  1920' erne  var  det  slut  med 
det  fælles  nadverbæger,  og  man  benyttede 
små  nadverbægre  af  glas  og  metal  og  senere 
af  papir  og  plastic. 

FRA  DESERET  NEWS  CHURCH  ALMANAC 


2 


MÅNEDENS  BUDSKAB 
fra  Århus  stav 


Bekymrer  jer  derfor 
ikke  for  dagen  i  morgen 


Af  og  til  kan  vi  få  fornemmelsen  af,  at 
problemerne  tårner  sig  op  for  os.  Problemer, 
som  ser  ud  til  at  være  vanskelige  at  løse,  og 
hvor  vi  netop  i  den  situation  ikke  føler,  at  vi 
har  kraft  til  at  kæmpe  os  igennem  dem. 
Følelsen  af  vores  egen  utilstrækkelighed, 
andres  urimeligheder,  tingenes  uheldige 
sammenfald  m.m.  gør  det  måske  sådan,  at 
vi  mister  overblikket  og  ikke  er  istand  til  at 
se  vor  egen  situation  klart.  Når  sådanne 
følelser  af  afmagt  og  fortvivlelse  overvælder 
os,  er  det  på  tide,  at  vi  tænker  på  den 
befaling,  Herren  har  givet  os. 

»Bekymrer  jer  derfor  ikke  for  dagen  i 
morgen,  thi  dagen  i  morgen  skal  bekymre 
sig  for  sig  selv.  Hver  dag  har  nok  i  sin 
plage.«  (3.  Nephi  13:34).  Med  dette  som 
baggrund  kan  vi  så  tage  vort  problem  og 
dele  det  i  to  dele: 

1 .  Det,  der  vedrører  dagen  i  dag  -  og  kun 
denne  ene  dag.  (Det  er  meget  interes- 
sant at  se,  hvor  stor  en  del  af  vore 
problemer,  der  vedrører  dagen  i  dag). 

2.  Det  som  har  med  »i  morgen«  at  gøre. 

Det  som  kommer  ind  under  sidstnævnte 
gruppe,  og  som  giver  os  bekymringer,  bør 
vi  kaste  af  os,  fordi  det  ikke  har  og  aldrig  vil 
få  en  positiv  betydning  for  os.  »Og  hvem  af 
jer  kan  ved  at  bekymre  sig  lægge  en  alen  til 
sin  vækst?«  (3.  Nephi  13:27)  Dette  vil  ikke 


sige,  at  vi  ikke  må  tænke  på  i  morgen  eller 
planlægge,  hvad  vi  vil  gøre  i  morgen,  men 
vi  må  ikke  være  tynget  af  bekymringer  for  i 
morgen. 

Nogle  mennesker  har,  med  disse  skrift- 
steder som  begrundelse,  fejlagtigt  hævdet, 
at  vi  ikke  behøvede  at  have  forråd  6.1.,  men 
det  er  netop  noget,  vi  bør  have,  for  at  vi 
ikke  skal  være  bekymret  for  dagen  i 
morgen. 

Hvorfor  har  Herren  bedt  os  om  ikke  at 
være  bekymret  for  i  morgen? 

Fordi  han  ønsker,  at  vi  skal  leve  livet  i 
dag.  I  realiteten  er  hver  dag  en  gave  fra  vor 
himmelske  Fader,  og  når  vi  tillader  os  at 
have  bekymringer  over  noget,  som  vi  ikke 
endnu  har  fået,  står  vi  i  en  flov  situation 
overfor  Herren.  Vi  kan  ikke  tillade  os  at 
trække  på  noget,  som  tilhører  Herren  og 
som  han  ikke  har  givet  os  lov  til  at  gøre 
brug  af.  Hvem  ved  om  »i  morgen«  bliver 
tildelt  os? 

»Livet  ligger  for  os  og  vi  skal  leve  det  i 
dag  og  ikke  vente  til  Tusindårsriget.  Lad  os 
lægge  en  kurs  at  følge  i  dag  og  om  aftenen 
gennemgå,  hvad  vi  har  lavet  i  løbet  af  dagen, 
omvende  os  fra  vore  synder,  hvis  vi  har 
noget  at  omvende  os  fra,  og  sige  vore  bøn- 
ner. Så  kan  vi  lægge  os  og  sove  i  fred  til 
morgenen,  rejse  os  i  taknemmelighed  mod 
Gud,  påbegynde  en  ny  dags  arbejde  og 

stræbe  efter  at  leve  hele  dagen  for  Gud  og 
ingen  anden«  (præsident  Brigham  Young). 

»I  dag«  er  vi  også  nødt  til  at  have  en  god 
indstilling.  Vælg  selv  en  af  følgende 
indstillinger: 

To  spande  sad  på  kanten  af  en  brønd  og 
den  ene  vendte  sig  om  mod  den  anden  og 
sagde  meget  sørgmodigt :  »Alt  hvad  jeg  gør 
er  at  komme  op  og  ned  hele  dagen  lang,  og 
uanset  hvor  mange  gange,  jeg  kommer  op 
fuld,  så  er  jeg  altid  tom,  når  jeg  går  ned«. 


Den  anden  smilede  og  sagde :  »Det  er  sjovt, 
jeg  har  den  samme  opgave.  Alt  hvad  jeg  gør 
er  at  komme  ned  og  op  hele  dagen,  og 
uanset  hvor  mange  gange  jeg  kommer  tom 
ned,  kommer  jeg  altid  op  fyldt  til  randen«. 

Frygt  ikke,  lad  jeres  hjerter  trøstes.  Ja, 
glæd  jer  altid  og  vær  taknemmelige  i  alt«. 
(L&P  98:1). 

Niels  Ove  Andersen 
Andenrådgiver 


Ny  missionspræsident  til  Danmark 


Kan  det  virkelig  være  rigtigt,  at  der  snart  er 
gået  3  år  siden,  præsident  og  søster  Richard 
C.  Jensen  kom  til  Danmark  som  missions- 
præsidentpar?  Kan  det  virkelig  være  rigtigt, 
at  de  skal  rejse  hjem  om  et  par  måneder? 

Ja,  det  er  rigtigt  nok.  Til  juli  kan  vi  byde 
velkommen  til  en  ny  præsident  og  søster 
Jensen,  nemlig  søster  Carolyn  Jensen  og 
præsident  Ronald  R.  Jensen. 

Præsident  Ronald  R.  Jensen  er  for  øje- 
blikket andenrådgiver  i  Salt  Lake  Highland 
staven. 

Han  er  født  i  Salt  Lake  City  og  er  søn  af 
Nephi  og  Myrthle  Fenton  Jensen.  Han 
giftede  sig  med  Carolyn  Jones  i  Salt  Lake 
templet  den  6.  august  1956.  Præsident  og 
søster  Jensen  har  fire  børn,  som  vil  ledsage 
dem  på  deres  mission.  En  søn,  Brian  Jensen, 
har  forøvrigt  været  på  mission  i  Danmark 
indenfor  de  sidste  få  år. 

Præsident  Jensen  har  fået  sin  uddannelse 
på  University  of  Utah,  og  han  er  medejer  af 
et  ejendomsmæglerfirma.  Han  har  været 
højrådsmedlem,  han  har  været  biskop,  og 
han  har  været  præsident  for  ældsternes 
kvorum.  Han  var  på  mission  i  Danmark  i 
1953-56. 


Præsident  og  søster  Ronald  R.  Jensen. 


Søster  Jensen  er  lærer  i  hjælpeforeningen 
i  Crystal  Heights  1.  ward,  Salt  Lake  High- 
land stav.  Hun  har  været  i  præsidentskabet 
i  hjælpeforeningen  i  wardet,  og  hun  har 
været  i  præsidentskabet  i  primary  og  har 
været  junior-søndagsskole-Koordinator. 

(fra  Cføirch  News) 


Er  der  udbrudt  religionskrig  i  Allerød? 


Da  Den  danske  Stjerne  refererede  »Ibrug- 
tagningsmødet«  af  kirkebygningen  i  Allerød 
nævnedes  det  også,  at  wardet  ville  holde 
Åbent  Hus  hver  eneste  torsdag  det  første 
halve  år. 

Enhver,  som  har  prøvet  noget  lignende, 
ved,  hvilket  stort  arbejde,  der  ligger  bag  et 
sådant  arrangement,  og  det  kunne  måske 
være  interessant  for  læserne  at  vide,  hvordan 
det  så  er  gået. 

Vi  har  spurgt  Jørgen  W.  Schmidt,  som 
har  været  primus  motor  bag  disse  tors- 
dagsaftener: Har  det  ikke  været  et  slid? 

J  WS.  -  Jo,  det  har  været  et  slid !  Når  man 
har  med  et  fortløbende  program  at  gøre, 
skal  man  jo  hele  tiden  tænke  på  ikke  ét  men 
hele  tre  programmer  -  det  førstkommende, 
det  næste  og  det  næste  igen.  De  ni  tiendedele 
af  arbejdet  er  planlægning  og  forbe- 
redelser. 

DdS.  -  Synes  du,  at  det  har  været  sliddet 
værd? 

J  WS.  -  Absolut !  Det  er  altid  en  fornøjelse 
at  arbejde  for  kirken,  for  man  lærer  noget 
ved  det,  og  det  gælder  især  denne  serie  af 
arrangementer,  der  har  spændt  over  så  vidt 
forskellige  emner  som  familieskab,  sex, 
folkedans,  politik,  musik  og  malerkunst  plus 
alt  muligt  der  imellem.  Det  har  været  meget 
spændende. 

DdS.  -  Det  er  vel  endnu  for  tidligt  at  give 
sig  ud  i  gætterier  om,  hvorvidt  det  har 
resulteret  i  nydøbte  medlemmer  til  wardet? 
Eller  er  det? 

J  WS.  -  Nej,  det  er  det  egentlig  ikke.  Jeg 
er  lykkelig  for  at  kunne  rapportere,  at  denne 
serie  har  været  medvirkende  til,  at  vi  har 
kunnet  holde  adskillige  dåbsmøder  med 
forventning  om  endnu  flere. 

DdS.  -  Nu  tælles  en  succes  naturligvis 
heller  ikke  blot  i  antal  nye  medlemmer. 
Hvad  tror  du,  det  har  betydet  for  befolk- 
ningen i  og  omkring  Allerød?  Ved  de  nu,  at 
der  ligger  en  kirke  på  Lyngevej  243,  og  er  de 


bare  lidt  nysgerrige  efter  at  vide,  hvad  der 
egentlig  foregår? 

JWS.  -  Du  kan  stole  på,  at  Allerød 
kommunes  indbyggere  ved,  at  der  er  mor- 
moner til!  Selv  de,  der  ikke  holder  aviser, 
har  fået  fortalt  om  kirken  i  de  gratis  omdelte 
distriktsblade  og  på  løbesedler  -  afleveret 
eller  stukket  ind  ad  brevkassen.  Ved  sådanne 
besøg  hos  folk,  har  vi  kunnet  konstatere,  at 
alle  mennesker  faktisk  ved  en  hel  del  om  os. 

Der  var  en  lokal  journalist,  som  overfor 
mig  gav  udtryk  for,  at  der  jo  ligefrem  var 
blevet  religionskrig  i  Allerød!  Forstået  på 
den  måde,  at  de  lokale  folkekirkelige 
menigheder  med  præsterne  i  spidsen  -  efter 
at  vi  har  taget  den  nye  kirkebygning  i  brug  - 
har  påbegyndt  et  sandt  fyrværkeri  af  aktivi- 
teter, der  står  i  skærende  modsætning  til 
deres  hidtidige  tornerosesøvn! 

Jeg  vil  hellere  kalde  det  en  vækkelse  end 
en  krig.  Og  den  kan  alle  parter  kun  være 
tilfredse  med  er  kommet  i  gang. 

DdS.  -  I  har  jo  haft  en  fantastisk  fin 
pressedækning.  Så  vidt  jeg  ved,  er  der  ikke 
en  eneste  uge,  hvor  der  ikke  har  været  både 
forhånds-  og  efteromtale  af  jeres  aktiviteter. 
Hvordan  bærer  du  dig  egentlig  ad  med  det? 

JWS.  -  Det  er  såmænd  meget  ligetil. 
Pressen  er  interesseret  i  godt  stof,  og  så  må 
vi  bare  sørge  for,  at  det  stof,  vi  leverer, 
virkelig  er  godt.  Har  man  ikke  det,  skal 
man  lade  være  med  at  komme  med  noget. 
Så  må  man  lave  nogle  arrangementer,  der 
kan  give  godt  stof! 

Det  har  vi  gjort  med  hele  serien  af  tors- 
dagsaftener. En  anden  typisk  ting,  som  kan 
nævnes  i  den  forbindelse,  var  den  højtidelige 
aflevering  til  Lokalhistorisk  Arkiv  af  et 
dobbeltfotografi  i  glas  og  ramme  af  det  hus, 
der  lå  på  grunden,  før  vi  begyndte  at  bygge, 
og  den  nye  kirkebygning.  Sådan  noget  er 
godt  stof,  og  aviserne  »sluger«  det,  man 
giver  dem,  især  hvis  man  sørger  for  at  give 
dem  en  færdig  artikel,  som  med  redaktørens 

Ved  en  lille  højtidelighed  i  Lokalhistorisk  Arkiv  i  Allerød  overrakte  biskop  Poul  B. 
Andersen  et  dobheltfotografi  af  bebyggelsen  før  og  nu  på  Lyngevej  243.  Arkivleder  (t.h.) 
Hans  Henrik  Dyhr  modtog  billedet  og  udtalte,  at  han  håbede,  at  mange  andre 
husbyggere  ville  gøre  det  samme.  I  baggrunden  ses  informationschef  Jørgen  W.  Schmidt. 
(Foto:  Jan  F.  Stephan). 


eventuelle  forandringer,  forkortelser  og  til- 
føjelser kan  gå  lige  i  trykken. 

DdS.  -  Det  må  være  en  enorm  spore  i 
jeres  anstrengelser,  at  de  kommer  til  offent- 
lighedens kendskab.  Tror  du  ikke,  at  mange 
flere  måske  ville  kaste  sig  ud  i  lignende 
arrangementer,  hvis  de  fik  en  sådan  presse? 

JWS.  -  Det  har  været  min  tanke  med 
denne  massive  indsats  at  vise,  at  det  virkelig 
kan  betale  sig  at  sætte  ind  med  information. 
Jeg  har  altid  ment,  at  kan  man  blot  oplyse 
folk  om  kirken  -  få  dem  til  at  ønske  at  lære 
kirken  at  kende,  så  vil  missioneringen 
komme  til  at  bære  mange  og  rige  frugter. 
Det  er  oplysning  om  kirken,  dens  lære  og 
virke,  vi  mangler,  før  vi  kan  få  virkelig 
fremgang.  Jeg  er  overbevist  om,  at  det  er 
her,  vi  bør  gøre  noget. 

DdS.  -  Kan  du  give  nogle  tips  til  dem, 


som  turde  vove  forsøget?  Hvordan  kommer 
man  »ind«  ved  avisen  -  uden  ligefrem  at 
skulle  »forlove  sig  med  journalisten«? 

JWS.  -  Jeg  har  allerede  nævnt,  at  man 
må  have  noget  at  give,  før  man  kan  få  pres- 
sen i  tale.  Men  har  man  noget  at  kunne 
tilbyde,  så  må  man  gøre  sig  umage  med  at 
give  det  den  rette  form  -  tale  et  sprog,  som 
almindelige  avislæsere  kan  forstå.  Man  må 
undgå  enhver  antydning  af  moralisering, 
prædiken  eller  forkyndelse  og  i  stedet  holde 
sig  til  kendsgerninger.  Vi  omvender  ingen 
gennem  en  avisartikel,  men  vi  har  mulighed 
for  at  give  den  orientering,  som  gør  læserne 
modne  til  et  missionærbesøg.  Og  så  må  vi 
selvfølgelig  passe  på  ikke  at  komme  med 
udtryk  som  »Hjælpeforening«,  »ældster« 
eller  andre  af  de  specielle  mormon-udtryk. 
Tal  dansk! 


DdS.  -  Det  er  altså  blevet  til  25  torsdags-  resultatet  kommer  måske  først  om  et  års  tid 

aftener  i  alt,  og  1  har  behandlet  alle  mulige  eller  mere.  Men  umiddelbar  succes  i  form 

emner,  kan  du  nævne  nogle  af  dem,  I  har  af  mange  fremmødte  har  vi  haft  med  en 

haft  størst  succes  med?  aften,  hvor  vi  havde  inviteret  den  lokale 

JWS.  -  Størst  succes?  Det  er  vanskeligt  folkedanserforening  sammen  med  stavens 

at  måle  succes  i  denne  forbindelse.  For  folkedansere.  Det  var  alle  tiders! 


Fra  folkedanseraf tenen:  Stavens  folkedansere  i  fuldt  sving.  (Foto:  Pih  Lung  Pang). 


Fra  folkedanseraf  tenen:  Lokale  folkedansere  sammen  med  stavens  folkedansere. 
(Foto:  Pih  Lung  Pang). 

En  kor-  og  solistaften  med  stavskoret  og 
lokale  solister  (ikke-medlemmer)  gav  også 
direkte  bonus.  Det  gælder  også  aftenen  med 
Tabernakelkoret.  (På  bånd  og  i  super- 
sound). De  aftener  gav  hhv.  75,  25  og  8 
ikkemedlems-gæster.  Men  antallet  af  gæster 
og  det  gode  indtryk  af  kirken,  de  antagelig 
har  fået,  er  ikke  det  vigtigste.  Langt  større 


Fra  musikaftenen:  Karin  Fredborg  spillede 
både  klassisk  og  populært  på  sin  harmonika. 
(Foto:  John  Thomsen). 


betydning  har  den  avisomtale,  vi  ved  hver 
eneste  Åbent  Hus  har  fået,  for  den  har  bl.a. 
vist,  hvor  alsidige  og  jordnære  vi  som  reli- 
giøse mennesker  er.  De,  der  har  læst  serien 
af  omtaler,  har  derigennem  fået  det  bedst 
mulige  indtryk  af  en  levende  kirke  -  så  helt 
anderledes  end  de  sandsynligvis  har  fore- 
stillet sig  tidligere. 

Et  af  de  store  arrangementer  var  også 
maleriudstillingen.  Det  kræver  en  hel  del 
»hittepåsomhed«  -  men  også  sved,  tårer  og 
udholdenhed  at  sætte  sådan  et  foretagende 
i  gang.  Og  så  må  man  være  parat  til  at  tage 
en  rask  beslutning  uden  smålig  skelen  til 
sparehensyn.  Lad  mig  illustrere  det  med  et 
eksempel :  Avisen  ville  gerne  bringe  et  billede 
af  Johan  Benthins  kæmpelærred,  og  det 
skulle  skaffes  i  løbet  af  en  nat  for  at  kunne 
komme  med  i  morgenavisen  den  samme 


dag,  som  udstillingen  var  åben  for  sidste 
gang.  (Den  var  nemlig  åben  både  torsdag 
aften,  fredag  aften  og  lørdag  eftermiddag). 

Bladet  og  journalisten  kunne  ikke  finde 
en  fotograf.  Efter  en  halv  snes  opringninger 
lykkedes  det  mig  at  finde  én,  men  det  ville 
koste  150  kr!  Hvad  er  et  billede  i  avisen 
værd?  Jeg  slog  til,  og  avisen  bragte  det  over 


Fra  musikaftenen:  Klaus  og  Palle  (far  og 
søn,  som  på  grund  af  sygdom  måtte 
undvære  mor:  Hanne)  fremførte  et  vise- 
program hovedsageligt  bestående  af  egne 
viser.  (Foto:  John  Thomsen). 
tre  spalter  og  med  en  finfin  omtale!  Resul- 
tat: Adskillige  prominente  gæster  på  udstil- 
lingen og  endnu  en  fordelagtig  omtale  i 
44.041  eksemplarer  af  et  højt  anset  blad. 

DdS.  -  Nu  var  alle  bilederne  på  udstillin- 
gen i  privateje  og  ikke  til  salg.  Var  det 
egentlig  umagen  værd  at  lave  et  så  stort 
arrangement? 

JWS.  -  Selvfølgelig  var  det  det.  Det  var 
en  enestående  mulighed  for  at  vise,  at  vi 
faktisk  har  mange  fine  kunstnere  indenfor 
kirken,  både  professionelle  og  amatører. 

Alene  én  eneste  af  de  besøgende  anser  jeg 
for  at  være  en  stor  del  af  prisen  værd:  For- 
manden for  Kulturelt  Udvalg,  byrådsmed- 
lem og  i  det  civile  liv  undervisningsinspektør 
Jens  A.  Bach  kom,  og  han  var  meget  inter- 
esseret i  både  billederne,  men  ikke  mindst  i 
kirkebygningens  udførelse,  indretning,  for- 

Fra  maleriudstillingen:  Johan  Bent  hins  kæ, 
tjenesten  ). 

mål  osv.  Han  havde  meget  rosende  ord  til- 
overs for  den  håndværksmæssige  kvalitet, 
og  naturligvis  fik  han  med  på  vejen  forkla- 
ringer om  vores  missionering,  vores  egen 
udsendelse  af  missionærer  til  andre  lande, 
dåbsmetoden,  vores  undervisning  på  alle 
alderstrin  osv.  Han  og  de  andre  medlemmer 
af  Kulturudvalget  havde  fået  tilsendt  særlige 
indbydelser,  og  det  er  mit  indtryk,  at  han 
påskønnede  den  gestus  fra  vor  side. 

DdS.  -  Noget  af  det,  du  har  lavet  må 
uden  videre  kunne  bruges  af  andre.  Ville  du 
have  noget  imod,  at  man  »stjal«  dine  ideer 
og  lavede  nøjagtig  det  samme,  som  I  har 
lavet  i  Allerød? 

J  WS.  -  Nej  tværtimod.  Jeg  vil  med  glæde 
give  mine  ideer  videre  til  fri  afbenyttelse, 
hvis  man  blot  henvender  sig  til  mig.  For 


ipelærred.  (Foto:  Udlånt  af  Informations- 
eksempel  har  det  været  et  stort  arbejde  at 
lave  Tabernakelkoraftenen  -  og  jeg  synes 
næsten,  det  ville  være  synd,  hvis  det  ikke 
blev  brugt  igen,  så  jeg  har  tilbudt  det  til  alle 
biskopper  og  grenspræsidenter,  og  jeg 
håber,  at  mange  vil  gøre  brug  af  det. 

DdS.  -  Har  wardets  medlemmer  været 
flinke  til  at  støtte  »sagen«  og  møde  frem? 

JWS.  -  Det  kan  man  ikke  sige.  Enkelte 
har  været  meget  trofaste.  Andre  har  slet 
ikke  forståelse  af  den  betydning,  en  sådan 
»kampagne«  kan  have  for  missionærarbej- 
det.  Dér  er  nok  et  punkt,  som  man  bør 
sætte  ind  på,  før  man  starter  en  lignende 
aktion.  Omvend  først  medlemmerne,  der- 
efter vore  gæster ! 

eev 


FRA  GAMLE  DAGE 

/  pionertiden  blev  de  kvinder,  som  hjalp 
med  at  fyre  op  i  hjælpeforeningens  møde- 
huse og  gøre  dem  i  stand  til  de  ugentlige 
møder,  ofte  kaldt  »diakonisser«. 

FRA  DESERET  NEWS  CHURCH  Al.MANAC 

Stor  succes  for  tabernakelkoret 
ved  præsidentindsættelsen 


Tabernakelkoret  på  den  enorme  »flåde«,  som  førte  dem  ned  ad  Pensylvania  Avenue,  og 
hvorfra  de  sang  »Battle  Hymn  of  the  Republic«  for  præsident  Reagan. 


Ved  indsættelsen  af  præsident  Ronald 
Reagan  den  20.  januar  d.å.  havde  USA's 
nye  førstedame  Nancy  Reagan  specielt  bedt 
om,  at  Tabernakelkoret  ville  synge  »Battle 
Hymn  of  the  Republic«.  (Måske  bedre  kendt 
her  i  landet  som  »Glory,  glory  halleluja«). 

Det  var  tredie  gang  Tabernakelkoret  sang 
ved  en  præsidentindsættelse,  men  det  var 
første  gang,  de  300  sangere  stod  opstillet  på 
en  af  disse  enorme  »flåder«,  som  amerika- 
nerne elsker  ved  deres  parader.  Mens  »flå- 
den« kørte  op  ad  den  ca.  2,5  km  lange  para- 
derute ad  Pensylvania  Avenue  i  Washing- 
ton, D.C.  var  der  mange  tilskuere,  der  løb 
ved  siden  af  den  og  råbte:  »Syng  for  os, 
syng  for  os!« 

Ud  for  tribunen,  hvor  den  nye  præsident, 
hans  hustru  og  utallige  honoratiores 
opholdt  sig,  gjorde  »flåden«  holdt  og  koret 
sang  »Battle  Hymn  of  the  Republic«.  Det 
var  tydeligt,  at  præsidenten  og  mange  med 
ham  var  synligt  bevægede. 

En  TV  kommentator  fra  CBS  stationen 
sagde,  at  hvis  det  var  muligt  at  »vælte  huset« 
udendørs,  så  var  det  netop  det,  Taberna- 
kelkoret gjorde. 


Korets  »dragter«  til  lejligheden  bestod 
bl.a.  af  ens  gul-  og  sortternede  halstørklæ- 
der, og  som  baggrundsdekoration  på  korets 
»flåde«  var  der  opsat  en  kæmpeattrap  af  det 
store  orgel  i  Tabernaklet. 

»Osmond  Productions«  har  lavet  et  TV 
program,  som  viser  hele  præsidentindsæt- 
telsen -  også  lidt  bag  kulisserne.  Merrill 
Osmond  var  stykkets  producer,  og  hele 
Osmond  familien  optrådte  ved  et  stort  bal, 
som  var  arrangeret  i  den  anledning. 

Åbningsceremonien  på  de  4  dages  ind- 
sættelsesfestligheder  fandt  sted  ved  Lincoln 
Memorial,  og  med  den  enorme  marmorsta- 
tue af  præsident  Lincoln  som  baggrund  sang 
Tabernakelkoret  til  akkompagnement  af 
United  States  Army  Band  »America  the 
Beautiful«,  »Battle  Hymn  of  the  Republic« 
og  »The  Star  Spangled  Banner«. 

Eftersom  koret  var  i  Washington  D.C.  søndag 
den  18.  januar,  kunne  det  naturligvis  ikke 
være  i  Tabernaklet  til  den  ugentlige  radio- 
og  TV  udsendelse  »Music  and  the  Spoken 
Word»  ,  men  det  betød  dog  ikke,  at  ameri- 
kanerne måtte  undvære  dette  program. 

Koret  var  simpelthen  blevet  inviteret  til 

at  benytte  den  Hebræiske  Synagoge  i  Was- 
hington som  studie  for  udsendelsen,  men 
de  usædvanlige  omgivelser  virkede  om 
muligt  endnu  mere  indbydende,  idet  der 


var  en  meget  positiv  og  varm  ånd  til  stede  i 
den  jødiske  forsamling. 

(fra  Church  News) 


Jerold  D.  Ottley  dirigerer  Tabernakelkoret  i  udsendelsen  fra  den  Hebræiske  Synagoge. 


Missionær  fra  Århus  stav 


Den  14.  januar  1981  rejste  ældste  Kim  Bjørn 
Rosenkilde  fra  Horsens  gren  til  England 
for  at  virke  som  missionær  i  England  Man- 
chester Missionen. 


1 1 


Mormon  hyldet  for  30  år  som  idrætsleder 


'Bornholm: 


Nr.  304  fredag  den  31 .  d«t«mb#» 


-i 


På  dette  billede,  som  var  på  forsiden  af  Bornholms  Tidende  den  31.  december  1971,  ses 
broder  Madsen  i  fuldt  sving  med  arbejdet  på  byggeriet  af  Rønne  Roklubs  klubhus. 

På  hosstående  billede  ses  broder  Karl 
Rønholt  Madsen  (tv),  som  den  17.  februar 
1981  af  Rønnes  borgmester  får  overrakt 
»Den  gyldne  Krukke«  til  sig  selv  samt  1500 
kr.  til  Rønne  Roklub,  hvor  han  har  været 
leder  i  30  år. 

Broder  Madsen  har  også  været  leder  af 
klubhusbyggeriet  for  roklubben,  og  i  1971 
modtog  han  »Årets  Lederpris«  for  sin  store 
indsats. 

Ved  dette  års  prisuddeling,  hvortil  der 
var  indstillet  over  100,  blev  der  udtaget  4 
idrætsudøvere  og  5  ledere,  hvoraf  den  ene 
altså  var  broder  Madsen. 

Han  har  dog  ikke  helt  lagt  sporten  på 


hylden,  han  var  med  ved  Danmarksmester- 
skabet i  Kerteminde  i  september  1980. 

Som  idrætsleder  fremhævedes  især  bro- 
der Madsens  gode  måde  at  omgås  de  unge 
på,  ligesom  han  blev  nævnt  som  et  altid 
godt  eksempel. 

Broder  Karl  Rønholt  Madsen  har  i  flere 
år  været  grenspræsident  i  Rønne  gren.  Nu 
er  han  rådgiver  for  grenspræsidenten  (som 
er  hans  søn). 

Det  er  opmuntrende  at  se,  at  selv  om 
kirkens  medlemmer  har  krævende  stillinger 
i  kirken,  så  er  de  alligevel  i  stand  til  at  gøre 
sig  gældende  i  andre  sammenhænge. 

eev 


Mit  vidnesbyrd 


af  søster  Johanne  Kirkegård,  Skive 

I  mit  barndomshjem  var  der  en  dejlig  og 
harmonisk  atmosfære  mellem  mine  foræl- 
dre, mine  to  brødre  og  mig.  Jeg  kan  ofte 
længes  efter  denne  dejlige  tid. 

Far  og  mor  var  kristne  mennesker.  Vi 
børn  lærte  tidligt  at  gå  i  søndagsskole,  og 
ligeledes  gik  vi  ofte  med  dem  i  kirke.  Senere 
var  jeg  med  i  kirkekoret,  som  dengang  blev 
ledet  af  min  far. 

Religion  og  diskussioner  om  dette  emne 
har  altid  haft  min  interesse,  og  jeg  har  aldrig 
kunnet  høre  for  meget  om  Gud  og  om  Jesus 


Kristus. 

I  opdragelsen  af  vore  egne  fem  børn  lærte 
jeg  dem  at  blive  glade  for  at  gå  med  mig  i 
kirken,  og  så  ofte  jeg  kunne,  talte  jeg  med 
dem  om  Gud  og  Jesus. 

Efterhånden  som  børnene  rejste  hjem- 
mefra, og  vi  blev  ældre,  følte  jeg,  at  der  blev 
flere  og  flere  spørgsmål,  som  trængte  sig  på 
for  at  blive  besvaret,  men  selv  om  jeg  læste  i 
Bibelen  hver  dag  og  i  stilhed  bad  mine  bøn- 
ner, så  var  det  ikke  nok  for  mig.  Jeg  måtte 
have  nogen  at  tale  med,  som  virkelig  havde 

et  sandt  og  godt  kendskab  til  Bibelen  og 
religionen. 

Jeg  bad  Gud  hjælpe  mig,  og  han  hørte 
min  bøn.  Få  dage  efter  stod  2  unge  missio- 
nærer ved  vor  dør. 

Jeg  har  været  meget,  meget  lykkelig  for 
de  samtaler,  vi  har  haft,  og  det  var  en  stor 
glæde  for  mig,  da  jeg  kom  ind  i  kirken,  at 
se,  hvor  godt  kirken  fungerer.  Ikke  mindst 
varmede  det  mit  gamle  hjerte  at  få  alle  de 


kærlige  velkomstsmil,  som  kirkens  med- 
lemmer gav  mig. 

I  dåben,  som  foregik  den  14.  august  1980 
i  Limfjorden  ved  Marienlyst  strand,  påtog 
jeg  mig  Jesu  Kristi  navn  og  jeg  følte  det  som 
en  ære  at  komme  ind  i  kredsen  som  medlem 
af  Jesu  Kristi  Kirke  af  Sidste  Dages  Hellige. 

Jeg  takker  min  himmelske  Fader,  fordi 
han  hørte  min  bøn,  og  jeg  er  fast  besluttet 
på  at  tjene  og  elske  ham  indtil  enden. 


Den  første  rigtige  »Gospel«-LP  på  dansk 
er  lavet  af  mormoner ! 


Palle  og  Hallbjørg  Hatting,  Lene  Frost, 
Birgit  Frederiksen,  Charlotte  Jansen, 
Marianne  Victor  og  Hanne  Grand  Hansen 
fra  1.  og  3.  ward  i  København  stav  er  nu 
færdige  med  det  enorme  projekt,  det  er  at 
lave  en  LP  plade  med  religiøs  musik  - 
moderne  religiøs  musik  -  »Gospel«. 

Pladen  er  produceret  i  Shubiduas  studie 
hos  Claus  Asmussen  (søn  af  Svend  Asmus- 
sen), og  det  er  den  tredie  LP,  som  Palle 
Hatting  udsender.  Den  anden:  Drømme- 
land udkom  i  marts  måned  -  alle  tre  plader 
har  ham  selv  som  komponist,  tekstforfatter 
og  producer.  De  seks  piger  har  efterhånden 
været  med  i  en  række  projekter  i  kirken,  så 
det  er  en  dygtig  sanggruppe,  der  har  arbejdet 
i  mere  end  100  timer  i  studiet. 

Pladen  udkommer  på  KMF  og  fås  i  alle 
forretninger  under  navnet:  Gospel  med 
Palle  Hatting  +  Heaven. 

Til  dato  har  familien  Hatting  satset  y4 
million  kroner  på  at  komme  frem  i  Dan- 
mark: »Enhver  har  sin  måde  at  være  mis- 
sionær på  -  og  med  vore  talenter  og  øko- 
nomi, som  Gud  har  givet  os,  vil  vi  være 
missionærer  ved  at  synge  om  Himlen,  så 
man  efterhånden  kan  sige:  Skal  du  høre 
religiøs  musik,  så  skal  du  gå  til 
mormonerne«! 


Palle  i  studiet  under  indspilningen  af 
GOSPEL. 


Det  kan  måske  blive  en  indgang  for 
mange  missionærer,  at  man  i  kirken  har  en 
gruppe  mennesker,  som  er  kendt  for  deres 
musik. 

Siden  opførelsen  af  musical'en  Solstrejf  i 
København  og  den  efterfølgende  Super- 
koncert har  kirkens  unge  bevist,  at  de  er 
modne  til  større  projekter,  og  det  er  planen, 

Palle  i  studiet  (i  midten)  under  en  TV 

at  man  vil  satse  på  at  komme  i  TV  med 
gospelmusik  en  søndag  aften. 

Endvidere  vil  man  satse  på  at  oversætte 
sangene  til  svensk,  tysk  og  engelsk  og 
udsende  pladen  i  de  pågældende  lande. 

Palle  Hatting  besøgte  Osmonds  sidste  år, 
hvor  man  var  i  gang  med  at  opdele  Osmond 
Productions  i  flere  små  selskaber,  og  til 
efteråret  skal  der  forhandles  om  et  eventuelt 


optagelse,  som  vil  blive  vist  til  september. 

samarbejde.  Men  det  er  svært  at  komme 
indenfor,  og  det  tager  lidt  tid,  før  der  kom- 
mer resultater. 

Palle  Hatting  udtaler:  »Med  denne 
gospel-plade  håber  vi  på  at  få  folk  i  tale  fra 
en  helt  ny  vinkel  -  det  ville  jo  være  skønt  om 
man  sagde:  Mormonerne  -  det  er  dem,  som 
er  så  gode  til  at  lave  musik«. 


Pigerne  i  studiet  under  indspilningen  af  GOSPEL. 

Mormon  udpeget  som  undervisningsminister 
i  Reagans  regering 

Dr.  T.  H.  Bell,  59  år  og  kommissær  for 
højere  uddannelse  i  Utah  er  blevet  udpeget 
som  undervisningsminister  i  præsident 
Ronald  Reagans  regering  på  13  medlemmer. 

Dr.  Bell  har  den  bedst  tænkelige  bag- 
grund for  sin  nye  stilling,  idet  han  har 
arbejdet  i  undervisningssektoren  på  alle 
plan. 

Dr.  Bell  bliver  den  femte  mormon,  som 
har  beklædt  et  ministerembede  i  USA.  De 
fire  andre  er  Ezra  Taft  Benson,  som  var 
landbrugsminister  under  præsident  Eisen- 
howers  administration.  Stewart  L.  Udall 
var  indenrigsminister  under  præsidenterne 
John  F.  Kennedy  og  Lyndon  B.  Johnson. 
David  M.  Kennedy  var  finansminister  og 
George  W.  Romney  var  boligminister, 
begge  under  præsident  Nixon. 

(fra  Church  News) 


Nytårsfest  i  Århus 


I  Århus  grensbygning  afholdtes  nytårsaften 
1980  en  nytårsfest  for  de  unge  i  Århus  stav. 

Festen  begyndte  med  spisning  og  senere 
dansedes  der  til  bånd  indspillet  af  de  for- 
skellige wards/grenes  unge.  Der  var  ca.  100 
unge  til  stede,  og  de  havde  en  god  fest. 

VM/ VP  Århus  slav 

Hjemmeproduktion  og  forråd 


Helægpulver 

I  hjælpeforeningen  i  København  2.  ward 
har  man  gjort  et  stort  arbejde  for  at  finde 
frem  til  et  sted,  hvor  man  kan  købe 
helægpulver.  Det  er  lykkedes,  og  mange 
søskende  har  allerede  lært  sig  at  bruge  pul- 
veret, som  i  mange  tilfælde  helt  kan  erstatte 
friske  æg  i  madlavningen. 

1  topspiseskefuld  helægpulver  svarer  til  1 
helt  æg.  I  bageopskrifter  kommes  ægge- 
pulveret i  dejen,  hvor  der  ellers  står  friske 
æg.  Der  skal  som  regel  ikke  regnes  med 
ekstra  vædske,  når  man  bruger  helæg- 
pulver. 

Man  kan  lave  en  udmærket  æggekage  af 
helægpulver.  Der  skal  dog  mel  i  for  at  tage 
den  anelse  af  en  bismag,  der  er.  Men  hvis 
man  f.eks.  tager  halvt  af  friske  æg  og  halvt 
af  helægpulver,  hjælper  det  også  til  at  undgå 
bismag. 

Helægpulver  købes  i  1  kg  pakker.  Det 
koster  ca.  45-50  kr.  pr.  kg.  Et  kg 
helægpulver  svarer  til  ca.  70  æg.  Ved  tør  og 
kølig  opbevaring  kan  det  holde  sig  i  op  til  1 

o 

ar. 

Nærmere  oplysninger  om  køb  af  helæg- 
pulver fås  ved  henvendelse  til  præsidentin- 
den  for  hjælpeforeningen,  søster  Birgit 
Lyfort,  tlf.  01-53  12  35. 

Opskrifter  med  helægpulver 

Helægpulver  kan  gøre  tilværelsen  lidt  let- 
tere, hvis  man  f.eks.  anvender  det  til  at  lave 
sin  egen  kagemix  med.  Det  er  nemt  og  hur- 
tigt at  bage  en  kage,  hvis  dejen  allerede  er 
halvt  lavet.  Her  følger  opskrifterne  på  en 
pandekagemix  og  på  en  kagemix. 

Pandekagemix 

1  kg  hvedemel 

6  dl  tørmælk 

8  topspsk  helægpulver 

4  tsk  salt 


8  spsk  sukker  (evt.) 

Sigtes  og  blandes  godt. 

Opbevares   i  beholder  med  tætsluttende 

låg.  Bør  anvendes  indenfor  ca.  3  mdr. 

Pandekager  (18-20  stk.,  små) 

7  dl  pandekagemix  blandes  med 

7  dl  vand  og 

100  g  smeltet  margarine 

Det  er  kun  nødvendigt  at  bruge  lidt  fedtstof 
på  panden  til  den  første  pandekage. 

Æbleskiver  (ca.  35  stk.) 

8  dl  pandekagemix  blandes  med 
7  dl  vand  og 

4  tsk  bagepulver 

Kagemix 

1  kg  hvedemel 
1  kg  sukker 

10  topspsk  helægpulver 
21/2  dl  tørmælk 
4  spsk  bagepulver 

1  1/2  tsk  salt 

Sigtes  og  blandes  godt. 
Opbevares  i  beholder  med  tætsluttende  låg. 
Bør  anvendes  indenfor  ca.  3  mdr.  (giver  ca. 
30  dl). 

Sandkage 

6  dl  kagemix 

2  dl  vand 

100  g  smeltet  margarine 

Røres  sammen  og  kommes  i  en  smurt  og 
raspstrøet  form.  Bages  50-60  min.  ved 
1 75° . 

Som  smagstilsætning  kan  anvendes: 

4  spsk  cacao  eller 

2  spsk  vanillesukker  eller 

2  spsk  citronsaft  eller 
2  spsk  appelsinsaft  eller 
2  spsk  mandelessens  eller 
1  tsk  kanel  + 
1  tsk  muskat  + 
1 1 2  tsk  nelliker 

(Anvendes  flydende  smagstilsætning,  må 
man  »knibe«  den  tilsvarende  mængde  vand 
i  opskriften). 


Senere  kommer  der  også  en  opskrift  på 
Hvedemix  (med  fuldkornshvede). 

Efterlysning 

Det  ville  jo  være  meget  nemmere,  hvis  der 
fandtes  margarine  i  pulverform,  så  der  kun 
skulle  tilsættes  vand  til  kagemixen.  Er  der 
nogen,  der  kender  noget  til  det? 


Missionær  fra  København  stav 


Den  20.  januar  1981  rejste  søster  Tina 
Havmand  fra  København  2.  ward  til  Sverige 
for  at  virke  som  missionær  i  Stockholm 
Sverige  Missionen. 


Mormons  bog 

Udgaver  og  oversættelser 


/.  Engelske  udgaver 

5. 

1.  1830  Palmyra,  New  York 

New  York,  New  York,  med 

2.  1869  New  York,  New  York,  i  Deseret- 
alfabet,  udsolgt 

armenske  bogstaver 

3.  1936  Louisville,  Kentucky,  med 

///. 

Førstegangsoversæt  teiser, 

blindeskrift 

som  stadig  kan  fås 

//.  Oversættelser,  der  er  udsolgt 

1. 

Dansk  

København,  Danmark 

1.  Wallisisk   

.  1852 

2. 

Methyr  Tydfil,  Wales 
2.  Hawaiiansk  

.  1855 

3. 

Hamburg,  Tyskland 

Fransk   

San  Francisco,  California 

Paris,  Frankrig 

3.  Tjekkisk  

.  1933 

4. 

Svensk   

Prag,  Tjekkoslovakiet 

København,  Danmark 

4.  Armensk   

.  1937 

5. 

Los  Angeles,  California 

Salt  Lake  City,  Utah 

6.  Maori  1889 

Auckland,  New  Zeeland 

7.  Hollandsk  1890 

Amsterdam,  Holland 

8.  Samoansk  1903 

Salt  Lake  City,  Utah 

9.  Tahitisk  1904 

Salt  Lake  City,  Utah 

10.  Japansk  1909 

Tokyo,  Japan 

11.  Portugisisk  1939 

Sao  Paulo,  Brasilien 

12.  Tongansk  1946 

Salt  Lake  City,  Utah 

13.  Norsk  1950 

Oslo,  Norge 

14.  Finsk   1954 

Helsinki,  Finland 

15.  Raratongansk  1963 

Salt  Lake  City,  Utah 

16.  Kinesisk  1965 

Hong  Kong 

17.  Koreansk  1967 

Seoul,  Sydkorea 

18.  Afrikaans  1972 

Johannesburg,  Sydafrika 

19.  Thailandsk  1976 

Bangkok,  Thailand 

20.  Indonesisk  1977 

Djakarta,  Indonesien 

21.  Kroatisk  1979 

22.  Fijiansk  1980 

23.  Katalansk  1980 

IV.  Omarbejdede  oversættelser 

1.  Italiensk  .1963 

Zurich,  Schweiz 

(1852  London,  England) 

2.  Tysk  1980 

Frankfurt,  Tyskland 


(1852  Hamburg,  Tyskland) 

V.  Forberedt  til  første  udgivelse 

1.  Polsk 

2.  Russisk 


VI.  Oversat,  men  endnu  ikke  forberedt 
til  første  udgivelse 

1.  Jiddisch 

2.  Ilokano  (Phillippinsk) 

VII.  Under  oversættelse 
1.  Hebraisk 


4.  Navaho 

5.  Persisk 

6.  Tagalog  (Phillippinsk) 

7.  Phillippino  (Phillippinsk) 

VIII.  Skal  oversættes 

1.  Kaktschikel  (Guatemala) 

2.  Maya  (Mexico) 

3.  Qechua  (Peru  og  Equador) 

4.  Quiche  (Guatemala) 

5.  Kektschi 

Uddragsvise  oversættelser  af 
Mormons  Bog: 


Foreliggende: 

Planlagt  til 

offentliggørelse: 

Arabisk 

Armensk 

Bulgarsk 

Aymara 

Caktschikel 

Guarani 

Tjekkisk 

Maya 

Græsk 

Niuean 

Hebræisk 

Persisk 

Ungarsk 

Rumænsk 

Navaho 

Sinhala 

Quiche 

Tanil 

Kitschua 

Urdu 

Vietnamesisk 

Kroatisk 

Bislama 

Efik 

Gilbertesisk 

Mam 

Marshallesisk 

Slovensk 

Telugu 

Tyrkisk 

Kirken  vokser 


En  stadig  vækst  var  atter  kendetegnet  på 
vor  kirke  i  1980,  hvor  den  kunne  fejre  sit 
1 50  års  jubilæum.  Medlemsantallet  voksede 
fra  4,4  millioner  til  4,7  millioner. 

Mere  end  halvdelen  af  denne  vækst 
skyldtes  dåb  af  nyomvendte,  og  igen  var  det 
især  Asien  og  Latin  Amerika,  som  havde 
det  mest  frugtbare  missionærarbejde.  I  løbet 
af  1981  forventes  det,  at  kirkens  medlems- 
antal  vil  runde  de  5  millioner. 

Antallet  af  fuldtidsmissionærer  voksede 
til  over  30.400,  og  antallet  af  missioner  blev 
udvidet  fra  175  til  189.  Kirken  vinder  til 
stadighed  indpas  i  nye  lande  og  omfatter 
mange  sprog  og  kulturer. 


Hvert  år  dannes  der  over  1 00  nye  stave  i 
verden.  I  1980  var  der  på  de  første  9  måneder 
af  året  dannet  90  stave,  så  det  ser  ud  til,  at 
det  også  går  stadig  hurtigere  på  det  område. 

Kirkens  medlemsantal  i  Nigeria  og  Ghana 
er  vokset  til  mere  end  1 700  i  det  år,  hvor  der 
er  blevet  drevet  missionærvirksomhed. 
Mange  af  medlemmerne  kaldte  sig  endog 
»Sidste  dages  Hellige«  før  missionærerne 
ankom. 

På  billedet  ses,  hvordan  dåbskandida- 
terne  står  i  kø  for  at  blive  døbt.  Mon  ikke 
det  er  svaret  på  enhver  missionsleders  drøm? 

(fra  Deseret  News  Church  Almanac  1981) 

